CELEX: 32022R0556
Language: lt
Date: 2022-04-01 00:00:00
Title: Komisijos įgyvendinimo reglamentas (ES) 2022/556 2022 m. balandžio 1 d. dėl tam tikrų prekių klasifikavimo Kombinuotojoje nomenklatūroje

2022 4 7   
               
               
                  LT
               
               
                  Europos Sąjungos oficialusis leidinys
               
               
                  L 108/13
               
            
         KOMISIJOS ĮGYVENDINIMO REGLAMENTAS (ES) 2022/556
         2022 m. balandžio 1 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. balandžio 1 d.
            
               
                  Komisijos vardu
               
               
                  Pirmininkės pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas (KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Rinkinys, vadinamas dantų restauracijos kompozitų sistema, supakuotas į mažmeninei prekybai skirtą kartoninę dėžutę, kurioje kartu sudėti visi komponentai ir naudojimo instrukcija.
                        Rinkinį sudaro:
                     
                     
                        3006 40 00 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis, 30 skirsnio 4 pastabos f punktu ir KN kodus 3006  ir 3006 40 00  atitinkančiais prekių aprašymais.
                        Produktas nepriskirtinas 9021  pozicijai, nes jis nėra iš anksto pagamintas produktas (pvz., karūnėlė), savo išvaizda panašus į bet kokią fizinį trūkumą turinčią kūno dalį (taip pat žr. Suderintos sistemos paaiškinimų 9021  pozicijos paaiškinimų III skyriaus pirmą pastraipą, B dalies 4 punktą ir antros pastraipos pirmą sakinį).
                        Kompozitinės medžiagos, kurių pripildyti švirkštai, yra sudedamosios dalys, nulemiančios esminį rinkinio požymį. Jos gali būti naudojamos stomatologijoje kaip stomatologiniai užpildai, priskiriami 3006  pozicijai (30 skirsnio 4 pastabos f punktas, taip pat žr. pirmiau minėtą Suderintos sistemos paaiškinimų 9021  pozicijos paaiškinimų III skyriaus B dalies antros pastraipos pirmą sakinį).
                        Produktas nepriskirtinas 3824  ir 3906  pozicijoms, nes jis kaip stomatologinis užpildas tiksliau atitinka 30 skirsnio 4 pastabos f punkte pateiktą aprašymą.
                        Todėl produktas laikytinas kitu stomatologiniu užpildu ir jam priskirtinas KN kodas 3006 40 00 .
                     
                  
                        
                                    —
                                 
                                 
                                    neskaidrios pastos
                                 
                              
                     
                        (2×2 ml);
                     
                  
                        
                                    —
                                 
                                 
                                    vainiko, kaklelio, kandžio, skaidrios pastos
                                 
                              
                     
                        (4×4 g);
                     
                  
                        
                                    —
                                 
                                 
                                    gruntas „Metal Photo Primer“
                                 
                              
                     
                        (1×7 ml);
                     
                  
                        
                                    —
                                 
                                 
                                    šepetėlis (1 rankena + 10 galvučių);
                                 
                              
                                    —
                                 
                                 
                                    vienkartinės lėkštelės;
                                 
                              
                                    —
                                 
                                 
                                    popierinė kortelė;
                                 
                              
                                    —
                                 
                                 
                                    lengvas apsauginis dangtelis.
                                 
                              
                  
                        Pastos – tai kompozitinės medžiagos, daugiausia sudarytos iš metakrilatų ir neorganinio užpildo, pateikiamos paruoštuose naudoti švirkštuose.
                        Gruntas „photo primer“ yra lipnus skystis, surišantis metalus ir kompozitines medžiagas.
                        Rinkinio komponentai pateikiami naudoti kartu stomatologijoje gaminant karūnėles (laikinas ir nuolatines), tiltus, įklotus, užklotus, laminates ir visą priekinį dantį dengiančias karūnėles, taip pat taisant restauruotus dantis ir kaip stomatologiniai užpildai.